Икенсе хәрби эпизод Сталинград алышында күҙәтелә: 1942 йылдың 28 ноябрендә немецтар 163,5 м бейеклектә нығыналар һәм үҙ көстәрен Блиновская утары янына туплай башлайҙар. Полк командиры Кусимов Мәмбәтҡоловтың эскадронына урау маневры менән бейеклекте алырға ҡуша. Дошмандың көслө ҡаршылашыуына ҡарамаҫтан, эскадрон һуғыша-һуғыша бейеклекте яулай һәм шунда нығына. Алыш көн дауамында бара. Дошман һаман яңы көстәр йәлеп итә.